Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2397

a) A mesterképzési szakon végzettek ismerik: - a tervezőgrafika szakterületein szerzett ismeretanyagot, és annak rendszerezett alkalmazását, - a gazdasági, kulturális és társadalmi jelenségek vizuális formában való megjelenítésének módszereit és technikáit, - a tervezőgrafika területén az információtervezés, a kommunikációtervezés, a tipográfiai kultúra, az interaktív, mozgógrafika és egyéb képalkotási módok összefüggéseit, - a kommunikáció- és az információtervezés mélyebb összefüggéseinek értelmezését, - a tervezéshez szükséges információk megszerzésének módjait, - a tervezőgrafika szakterületén a műfajok, alkotások elemzését, értékelését, - a felmerülő problémák vizuális nyelvre történő pontos lefordítását, - a kommunikáció különböző elméleteiben való eligazodás eszközeit és az önálló elméleti munka módszereit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes